ທ່ານ ໂອບາມາ ວ່າ ພວກທີ່ທ່ານແຕ່ງຕັ້ງ ຈະຕໍ່ສູ້ ເພື່ອ ຊາວອາເມຣິກັນ
ປະທານາທິບໍດີໂອບາມາກ່າວວ່າ ພວກທີ່ທ່ານແຕ່ງຕັ້ງ ເປັນຫົວໜ້າກຳມະການ SEC ແລະອົງການຄຸ້ມຄອງຜູ້ບໍລິໂພກ ຈະຕໍ່ສູ້ເພື່ອຊາວອາເມຣິກັນ.
ໃນຄຳປາໄສປະຈຳສັບປະດາຂອງທ່ານນັ້ນປະທານາທິບໍດີບາ ຣັກ ໂອບາມາ ໄດ້ກ່າວເຖິງ ການແຕ່ງຕັ້ງ ທ່ານນາງ Mary Jo White ຂອງທ່ານ ເພື່ອໃຫ້ເປັນຫົວໜ້າກຳມາທິການຕະຫຼາດ ຫຼັກຊັບແລະຊື້ຂາຍຮຸ້ນ ຫຼື SEC ແລະຄວາມຈຳເປັນເພື່ອໃຫ້ ທ່ານ Richard Cordray ສືບຕໍ່ເປັນຜູ້ອຳນວຍການອົງການ ປົກປ້ອງຄຸ້ມຄອງດ້ານການເງິນຜູ້ບໍລິໂພກ ປະທານາທິບໍດີໄດ້ກ່າວເຖິງບຸກຄົນທັງສອງວ່າເປັນຜູ້ຄຸ້ມຄອງ cops on the beat ທີ່ສາມາດຈັດຕັ້ງປະຕິບັດການປະຕິຮູບ ຢ່າງເຄັ່ງຄັດທີ່ແນໃສ່ເພື່ອປົກປ້ອງຜູ້ບໍລິໂພກແລະລະບົບການ ເງິນຂອງສະຫະລັດ ປະທານາທິບໍດີໂອບາມາເວົ້າວ່າ ທ່ານນາງ White ມີປະສົບ ພະການເປັນເວລາຫຼາຍສິບປີ ໃນການປາບປາມພວກອາຊະຍາກອນທີ່ບົງການ ແລະນຳ ເອົາພວກຄົນຮ້າຍແລະພວກກໍ່ການຮ້າຍມາລົງໂທດ ປະທານາທິບໍດີເວົ້າວ່າ ທ່ານ Cordray ແມ່ນແຊ້ມປ້ຽນສຳລັບຜູ້ບໍລິໂພກຊາວອາເມຣິກັນ ໃນຖານະຜູ້ນຳຂອງອົງການປົກປ້ອງຄຸ້ມຄອງດ້ານການເງິນຜູ້ບໍລິໂພກ ປະທານາທິບໍດີ ໄດ້ແຕ່ງຕັ້ງທ່ານ Cordray ໃຫ້ເຂົ້າຮັບຕຳແໜ່ງດັ່ງກ່າວ ໃນປີກາຍນີ້ ຫຼັງ ຈາກທາງສະພາສູງໄດ້ປະຕິເສດບໍ່ຍອມລົງຄະແນນສຽງຮັບເອົາ ສະມາຊິກສະພາສູງ John Thune ຈາກລັດ Dakota ໃຕ້ ເປັນຜູ້ກ່າວຄຳປາໄສຕອບ ຂອງພັກຣີພັບບລີກັນປະຈຳສັບປະດາ ທ່ານເວົ້າວ່າມັນເຖິງເວລາແລ້ວທີ່ວໍຊິງຕັນຄວນ ຈະຮ່າງງົບປະມານແລະສ້າງວຽກເຮັດງານທຳແລະໃຫ້ໂອກາດແກ່ບັນດາຄອບຄົວແລະ ພວກຄົນງານຊາວອາເມຣິກັນ